**Kriteriji ocjenjivanja tehničke kulture**

**Usvojenost sadržaja ( prva rubrika):**

**Odličan**: Probleme rješava samostalno, modificirajući poznate strategije ili kreirajući nove, gotovo uvijek
 točno.
 Uspješno rješava teže zadatke.

Odbire postupke koji najviše odgovaraju zadatku i primjenjuje ih bez greške i primjerenom brzinom.
Poznate ideje i koncepte primjenjuje u novim situacijama.
Svoje postupke i ideje može objasniti jasno, precizno i sa sigurnošću pri tom upotrebljava odgovarajuću terminologiju i simbole.

**Vrlo dobar**: Probleme rješava uglavnom samostalno, birajući najbolje strategije i uglavnom točno.
 Snalazi se i u težim zadacima.
 Poznate ideje i koncepte uspješno primjenjuje u poznatim situacijama.
 Svoje postupke i ideje može objasniti s nešto jasnoće i preciznosti, ponekad se koristeći
 odgovarajućom terminologijom.
**Dobar**: Probleme rješava uz ograničenu pomoć, često točno.
 Bez većih problema rješava poznate, srednje teške zadatke.
 Sporiji je u rješavanju zadataka.
 Za postupke koje primjenjuje daje odgovarajuća, ali nepotpuna i nesigurna objašnjenja,rijetko
 koristeći odgovarajuću terminologiju.
 Nove ideje i koncepte prihvaća uz teškoće, ali ih uspijeva kasnije primijeniti u poznatim situacijama.

**Dovoljan**: Probleme rješava uz veću pomoć, rijetko točno.
 U stanju je riješiti tek osnovne zadatke.
 Spor je u rješavanju zadataka.
 Za postupke koje primjenjuje daje tek djelomično točna, nepotpuna i nesigurna objašnjenja, ne
 koristeći odgovarajuću terminologoju.

**Nedovoljan**: Probleme nije u stanju riješiti usprkos pomoći.
 Postupke koje primjenjuje ne razumije i ne zna objasniti.

**Radne navike i vještine ( druga rubrika):**

**Odličan**: U radu koncentriran, uredan i marljiv.
 Samostalno rješava i teže zadatke.
 Aktivno se uključuje u rad davanjem ideja i postavljanjem pitanja.
 Zadatke rješava primjerenom brzinom i uspijeva riješiti gotovo sve zadatke.
 Pomaže drugima
 Javlja se na ploču.
 Bilježnica/ vježbenica je potpuna i uredna s točno napisanim nastavnim sadržajem i zadaćama
 Na sat dolazi pripremljen te nosi potreban pribor.

**Vrlo dobar**: U radu je koncentriran i marljiv.
 Samostalno rješava većinu zadataka.
 Povremeno se uključuje u rad davanjem ideja i postavljanjem pitanja
 Na ploču izlazi uglavnom na poticaj.
 Bilježnica/vježbenica je potpuna i uredna s točno napisanim nastavnim sadržajem i zadaćama.
 Na sat dolazi pripremljen te nosi potreban pribor.

**Dobar:** Uglavnom marljivo radi na satu.
 Trudi se samostalno rješavati zadatke.
 Ako ne razumije, traži pomoć.
 Bilježnica/vježbenica je uglavnom potpuna i uredna s napisanim nastavnim sadržajem i
 zadaćom.
**Dovoljan:**  Uz manji poticaj radi na satu.
 Zadatke rješava uz manju pomoć.
 Bilježnica/vježbenica uglavnom uredna, nepotpuna.
 Na sat uglavnom nosi pribor
**Nedovoljan:** Na satu ne radi i ne sudjeluje u raspravi. Ometa druge u radu, ne poštuje dogovorena pravila, omalovažava druge, ometa nastavu.
 Ne piše u bilježnicu , često ju nema i bilježnica je neuredna i nepotpuna.
 Na sat dolazi nepripremljen i bez potrebnog pribora.
 Ne piše i nema napisane zadaće.

**Odnos prema radu ( treća rubrika):**

Odličan:
 - vrlo aktivan za vrijeme nastave
 - pomaže drugima u radu
 - pedantan i uredan

Vrlo dobar:
 - aktivan za vrijeme nastave
 - pedantan i uredan

Dobar:
 - ne zainteresiran i nesamostalan u radu
 - često griješi

Dovoljan:
 - pasivan za vrijeme rada
 - ne prihvaća pomoć
 - često griješi

Nedovoljan:
 - pri radu ometa druge
 - ne izvršava radne zadatke
 - nije izradio minimum zadanih zadataka